फर्जीवाड़े में युवक कांग्रेस के पूर्व उपाध्यक्ष कंुदन यादव गिरफ्तार
उद्योगनगर पुलिस ने सोमवार सुबह धोखाधड़ी के मामले में युवक कांग्रेस के पूर्व प्रदेश उपाध्यक्ष कांग्रेस नेता कुंदन यादव और उनके साथी धर्मेंद्र पारीक को गिरफ्तार कर लिया। कांग्रेस के ही नेता आबिद कागजी ने सालभर पहले यादव सहित 22 लोगों के खिलाफ रायपुरा स्थित एक जमीन के मामले में धोखाधड़ी करने का मुकदमा दर्ज करवाया था। 3 आरोपी पहले से ही गिरफ्तार किए जा चुके हैं।
डीएसपी रामकल्याण मीणा ने बताया कि आबिद कागजी ने कुंदन यादव, धर्मेंद्र पारीक, बिरधीलाल, भंवरलाल, घीसी बाई, सहित 22 लोगों के खिलाफ कोर्ट में इस्तगासे के आधार पर 2014 में मुकदमा दर्ज करवाया था। जांच के बाद पुलिस ने नवंबर 2014 में बिरधीलाल, भंवरलाल और मंशा लाल को गिरफ्तार किया। इसी मामले में पुलिस ने सोमवार सुबह कुंदन यादव पुत्र रामप्रसाद यादव और धर्मेंद्र पारीक पुत्र राजेन्द्र पारीक को गिरफ्तार कर लिया। दोनों को पुलिस ने कोर्ट में पेश किया, जहां कोर्ट ने दोनों को न्यायिक हिरासत में भेजने के आदेश दे दिए।
उद्योग नगर पुलिस की गिरफ्त में आरोपी यादव।
hin_Deva hin_Deva hin_Deva bho_Deva